cyanic-selkie/wikianc huggingface dataset:
Κολομίγια
Η Κολομίγια (ουκρανικά: Коломия) είναι μια μικρή πόλη της Ουκρανίας. Ανήκει στην περιφέρεια του Ιβάνο Φρανκίβσκ και είναι μία από τους παλαιότερους οικισμούς της Γαλικίας. Βρίσκεται στο νοτιοδυτικό μέρος της Ουκρανίας είναι χτισμένη αριστερά του ποταμού Προυτ κοντά στα Καρπάθια Όρη. Ο πληθυσμός της φτάνει περίπου τους 60 000 κατοίκους. Η πόλη αναφέρεται σε γραπτά κείμενα για πρώτη φορά το 1241.
Η πόλη είναι γνωστή για τα ιστορικά μνημεία, εκκλησίες, παλιάς αρχιτεκτονικής κτίρια και μουσεία.
Αξιοθέατα
Τα δημοφιλέστερα αξιοθέατα της είναι τα εξής:
Εξωτερικοί σύνδεσμοι
Κατηγορία:Πόλεις της Ουκρανίας
Ναπολεόντειο άνοιγμα
Το Ναπολεόντειο άνοιγμα στο σκάκι είναι ένα άνοιγμα που ξεκινά με τις κινήσεις (σε αλγεβρική σημειογραφία):
Όπως και με την παρόμοια κίνηση του περιπάτου της βασίλισσας (2.Βθ5), τα λευκά ελπίζουν να κάνουν το Ματ των αρχαρίων (2.Βζ3 Ιγ6 3.Αγ4 Αγ5?? 4.Β:ζ7#), αλλά η παγίδα μπορεί εύκολα να αποφευχθεί από τα μαύρα.
Ιστορία
Το Ναπολεόντειο άνοιγμα πήρε το όνομά του από τον Γάλλο στρατηγό και αυτοκράτορα Ναπολέων Βοναπάρτη, ο οποίος είχε μια βαθιά αγάπη για το σκάκι, αλλά όπως ειπώθηκε ήταν απλά ένας μέτριος παίκτης. Το όνομα τέθηκε σε χρήση μετά από δημοσιεύματα στα μέσα του 19ου αιώνα που αναφέρθηκαν στο ότι έπαιξε αυτό το άνοιγμα σε μια παρτίδα το 1809 την οποία έχασε από τον Τούρκο, μια αυτόματη σκακιστική μηχανή που την λειτουργούσε ο μαιτρ Johann Baptist Allgaier. Το όνομα μπορεί επίσης να είναι μια αναφορά στην παραμελημένη αυτοκράτειρα του Ναπολέοντα, την Ιωσηφίνα, και τις σκανδαλώδεις απιστίες της, που δείχνει την αδυναμία του Ναπολέοντα να κρατήσει τη βασίλισσά του στο σπίτι.
Θεωρία
Το άνοιγμα αυτό είναι ένα αδύναμο άνοιγμα διότι αναπτύσσει πρόωρα την λευκή βασίλισσα με σκοπό να επιτεθεί και έτσι στερεί από τον ίππο του βασιλιά των λευκών το καλύτερο τετράγωνο για την ανάπτυξή του. Συγκριτικά, ο περίπατος της βασίλισσας είναι πιο αναγκαία κίνηση και ισχυρότερη, διότι η κίνηση 2.Βθ5 αναγκάζει τα μαύρα να υπερασπισουν άμεσα το πιόνι τους στο ε5 (συνήθως με 2...Ιγ6), και στη συνέχεια με την κίνηση 3.Αγ4 τα μαύρο αναγκάζονται να παίξουν μια υποδεέστερη κίνηση, όπως 3...η6 ώστε τα μαύρο να προετοιμάσουν ένα φιανκέτο αντί για μια πιο επιθετική τοποθέτηση του αξιωματικού τους, ή 3...ΑΒ7 μπλοκάροντας τον αξιωματικό, ή 3...Βζ6 στερώντας από τον ίππο το καλύτερο τετράγωνο για την ανάπτυξή του. Η κίνηση 2.Βζ3 όμως δεν θέτει παρόμοια εμπόδια στην ανάπτυξη των μαύρων.
Εξωτερικοί σύνδεσμοι
Κατηγορία:Σκακιστικά ανοίγματα
Δημήτρης Μάνος
Ο Δημήτρης Μάνος (Τρίκαλα Ημαθίας, 16 Σεπτεμβρίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως επιθετικός για τον Άρη.
Βέροια
Ο Μάνος ξεκίνησε την επαγγελματική του σταδιοδρομία στη Βέροια. Υπέγραψε το πρώτο του επαγγελματικό συμβόλαιο στις 22 Ιουνίου 2012, με λήξη τις 30 Ιουνίου 2017. Έκανε το ντεμπούτο του στην εκτός έδρας ήττα με 3-0 από τον Ολυμπιακό στις 6 Ιανουαρίου 2013.
Στις 7 Οκτωβρίου 2014, κλήθηκε από τον Κώστα Τσάνα, τον προπονητή της Εθνικής Ελπίδων, για να συμμετάσχει στις προπονήσεις της ομάδας.
Ο Μάνος επέστρεψε στη Βέροια στις 20 Ιανουαρίου 2016, ύστερα από δανεισμό 6 μηνών στον Εργοτέλη. Αποδεσμεύτηκε από το σύλλογο στις 2 Ιουλίου 2016.
Εργοτέλης (δανεισμός)
Στις 31 Αυγούστου 2015, μετακινήθηκε, ως δανεικός, για μία σεζόν στον Εργοτέλη. Έκανε το ντεμπούτο του με την ομάδα στον πρώτο γύρο της Φούτμπολ Λιγκ 2015-16 σε έναν εντός έδρας αγώνα εναντίον της, επίσης, κρητικής ομάδας AO Χανίων. Σημείωσε το πρώτο του γκολ στη δεύτερη εμφάνισή του για τον σύλλογο, στον επόμενο αγώνα του, εναντίον του Αχαρναϊκού στο Μενίδι, σκοράροντας στο 88ο λεπτό και βοηθώντας έτσι την ομάδα του να πετύχει την πρώτη νίκη στη διοργάνωση. Αποδεσμεύτηκε από την κρητική ομάδα πριν τελειώσει η διάρκεια του δανεισμού του, καθώς η ομάδα ανακοίνωσε τον Ιανουάριο του 2016 την απόσυρσή της από τις επαγγελματικές κατηγορίες. Ολοκλήρωσε το δανεισμό του ως κορυφαίος σκόρερ της ομάδας εκείνη τη στιγμή, έχοντας αγωνιστεί σε 18 αγώνες και σκοράροντας 6 γκολ. Παρά το ενδιαφέρον από ομάδες της Φούτμπολ Λιγκ ,δεν είχε το δικαίωμα να αγωνιστεί σε άλλη ομάδα, καθώς είχε ήδη μία συμμετοχή με τη Βέροια στην αρχή της σεζόν. Ως αποτέλεσμα, επέστρεψε στη Βέροια και αγωνίστηκε με αυτή ως το τέλος της σεζόν.
ΟΦΗ
Στις 1 Ιουλίου 2016, ο Μάνος υπέγραψε συμβόλαιο με την κρητική ομάδα ΟΦΗ. Στις 19 Δεκεμβρίου 2016 σημείωσε το πρώτο του γκολ στη νίκη με 2-1 επί της Καλλιθέας. Στις 12 Μαρτίου 2017 σκόραρε στην εκτός έδρας νίκη με 3-0 επί του Πάνελευσινιακού. Στις 26 Μαρτίου 2017 το γκολ του έδωσε μια σημαντική νίκη με 1-0 επί της Καλλιθέας. Ολοκλήρωσε τη σεζόν 2016-17 με 10 γκολ και 5 ασίστ. Ξεκίνησε τη σεζόν 2017-18 ως αλλαγή για το βασικό επιθετικό της ομάδας, Νίκο Κουσκουνά. Μετά την αποχώρηση του Κουσκούνα, έγινε ο βασικός επιθετικός και είχε άμεσο αντίκτυπο στην απόδοσή του, σημειώνοντας 10 γκολ σε 8 αγώνες. Στις 17 Φεβρουαρίου 2018 σκόραρε στην εκτός έδρας νίκη με 3-0 εναντίον της Σπάρτης, γκολ το οποίο ανέβασε την ομάδα στη δεύτερη θέση της βαθμολογίας, στη μάχη για τον προβιβασμό. Στις 3 Μαρτίου 2018 σημείωσε το μοναδικό γκολ της αναμέτρησης στην νίκη εναντίον της Αναγέννησης Καρδίτσας.
Ο 24χρονος είχε κάνει μερικές φανταστικές εμφανίσεις μέχρι τότε, σημειώνοντας 15 γκολ και δίνοντας 6 ασίστ και κατά συνέπεια είχε προσελκύσει το ενδιαφέρον ομάδων. Δύο από τις ομάδες που δήλωσαν ότι ενδιαφέρονται για την υπογραφή του, ήταν ο Ολυμπιακός, ο οποίος τον παρακολουθούσε για αρκετό καιρό και ο Παναθηναϊκός που χρειαζόταν πραγματικά έναν παίκτη σε αυτή τη θέση, ύστερα από τους πολλούς τραυματισμούς των επιθετικών του. Τα δημοσιεύματα ανέφεραν ότι οι "πράσινοι" προσέφεραν στον ΟΦΗ 100.000 ευρώ για να υπογράψουν τον Μάνο στην αρχή της μεταγραφικής περιόδου. Επίσης, στο κυνήγι του ήταν ο ΠΑΣ Γιαννίνα και η Ξάνθη. Μόλις μια μέρα μετά τις φήμες, ο Μάνος σκόραρε στην νίκη με 3-1 εναντίον της Καλλιθέας και η διοίκηση του ΟΦΗ εξέφρασε την επιθυμία της να παρατείνει το συμβόλαιό του. Στις 31 Μαρτίου 2018 άνοιξε το σκορ με πέναλτι και σημείωσε ακόμα ένα γκολ καθώς ο σύλλογος του έκανε ακόμη ένα τεράστιο βήμα προς την άνοδο στη Superleague, νικώντας με 3-0 την άμεση ανταγωνίστρια, Παναχαϊκή. Στις 26 Απριλίου 2018 σημείωσε το πρώτο χατ τρικ της σταδιοδρομίας του και αποβλήθηκε, στην εμφατική νίκη με 7-0 εναντίον του Παναιγιάλειου, θέτοντας ένα νέο ρεκόρ για την ομάδα, για τα περισσότερα γκολ που σημείωσε παίχτης σε μία σεζόν για την κρητική ομάδα. Το ρεκόρ κατείχε ο κοσταρικανός επιθετικός Ρόναλντ Γκόμεζ, ο οποίος σημείωσε 19 γκολ τη σεζόν 1999-00. Στις 5 Μαΐου 2018, σκόραρε εναντίον του Απόλλωνα Λάρισας σε μία εμφατική εντός έδρας νίκη με 4-0.
Ολυμπιακός
Τον Απρίλιο του 2018, ο ΟΦΗ έλαβε 200.000 ευρώ για τη μετακίνηση του στον Ολυμπιακό. Στις 27 Σεπτεμβρίου 2018, στο ντεμπούτο του με τον σύλλογο, ήταν ο μοναδικός σκόρερ, με κεφαλιά, στην εντός έδρας νίκη επί του Λεβαδειακού για το Κύπελλο. Στις 29 Οκτωβρίου του 2018, ύστερα από σουτ του Λάζαρου Χριστοδουλόπουλου, η μπάλα βρέθηκε τυχαία στη πορεία του νεαρού επιθετικού, ο οποίος σκόραρε και έδωσε τη δυνατότητα στον σύλλογό του πάρει την εντός έδρας νίκη με 1-0 εναντίον του ουραγού Απόλλωνα Σμύρνης.
ΠΑΣ Γιάννινα (δανεισμός)
Στις 16 Ιανουαρίου 2019, ανακοινώθηκε ο δανεισμός του Μάνου μέχρι το τέλος της σεζόν 2018-19 στον ΠΑΣ Γιάννινα. Στο διάστημα του δανεισμού του είχε συνολικά 15 συμμετοχές, σκοράροντας 3 γκολ.
Άρης
Στις 12 Αυγούστου 2020, ο Άρης ανακοίνωσε την απόκτηση του Μάνου, με διετές συμβόλαιο.
Διεθνής σταδιοδρομία
Ο Μάνος έκανε ντεμπούτο με την Εθνική Ελπίδων στις 7 Σεπτεμβρίου 2015, στην εκτός έδρας νίκη με 0-2 επί του Λιχτενστάιν U21, καθώς μπήκε ως αλλαγή στο 86ο λεπτό στη θέση του Κυριάκου Σαββίδη.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Π.Α.Ε. Βέροιας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Εργοτέλη Κατηγορία:Ποδοσφαιριστές ΟΦΗ Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Π.Α.Σ. Γιάννινα Κατηγορία:Ποδοσφαιριστές Άρη Θεσσαλονίκης
Λουτήτιο
Το χημικό στοιχείο Λουτήτιο, Λουτέτιο ή Λουτέτσιο είναι ένα μέταλλο με ατομικό αριθμό 71 και ατομικό βάρος 174,967 u. Έχει θερμοκρασία τήξης 1656 C° και θερμοκρασία βρασμού 3315 C°. Ανακαλύφθηκε το 1907 από τον Γάλλο χημικό Ζωρζ Υρμπαίν. Του έδωσε το όνομα της Ρωμαϊκής πόλης που ήταν χτισμένη στην θέση του σημερινού Παρισιού, της Λουτεσίας.
Αστρακοί Ηρακλείου
Οι Αστρακοί είναι χωριό και έδρα ομώνυμης κοινότητας του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης.
Γεωγραφικά - γενικά στοιχεία
Οι Αστρακοί βρίσκονται 23 χιλιόμετρα από το Ηράκλειο, στην αριστερή πλευρά της κοιλάδας του ποταμού Καρτερού και αποτελούνταν από δύο οικισμούς τον Επάνω και τον Κάτω. Στην κοίτη του ποταμού, κάτω από το χωριό υπάρχει το σπήλαιο Νεραϊδόσπηλιος, μέσα στο οποίο βλέπουμε πηγή με άφθονο νερό, από. Ανήκε στην επαρχία Πεδιάδος.
Ένας χωματόδρομος οδηγεί από το χωριό στον πρόσφατα εγκαταλελειμμένο οικισμό Κάτω Αστρακοί, τον παλιό τουρκικό μαχαλά, όπου σώζονται ερειπωμένα τα παλιά παραδοσιακά σπίτια, που παραμένουν αναλλοίωτα λόγω της εγκατάλειψης του οικισμού.
Στους Αστρακούς υπάρχει ιδιαίτερο χριστιανικό χρώμα λόγω των σπουδαίων παλαιών ναών: Άγιος Γεώργιος (12ος αιω.) - Παναγία 16ος (αιω.) - Μιχαήλ Αρχάγγελος (12ος αιω.).
Ιστορικά στοιχεία
Οι Αστρακοί αναφέρονται από το 1271 και ορθότερα σε άλλα συμβόλαια του 1278, με την ονομασία Astracu. Το 1583 το χωριό αναφέρεται στην απογραφή του Καστροφύλακα ως Astracus Catto με 230 κατοίκους.
Η ονομασία ΑΣΤΡΑΚΟΙ σύμφωνα με τη γνώμη του Στ. Σπανάκη προήλθε από τα όστρακα τα οποία βρέθηκαν στους Κάτω Αστρακούς. Κατά μια άλλη εκδοχή προήλθε από μετεωρίτη (αστέρι>αστράκι>ΑΣΤΡΑΚΟΙ) ο οποίος έπεσε στη Λούτρα. Κατά τη γνώμη του καθ. Θεοχ. Δετοράκη προήλθε από το στράτευμα του Νικ. Φωκά το οποίο άφησε στη περιοχή μετά την απελευθέρωση της Κρήτης από τους Σαρακηνούς το 961.
Στους Αστρακούς βρίσκουμε πολλές παλιές εκκλησίες, όπως της Παναγίας, με υπολείμματα τοιχογραφιών και ανάγλυφο στέμμα με 4 τριαντάφυλλα, δικέφαλο αετό και τη χρονολογία 1555. Σύμφωνα με τον Gerola το στέμμα πρέπει να ανήκει στον οίκο Καλλέργη. Αξιόλογος είναι επίσης ο ναός του Μιχαήλ Αρχαγγέλου με τοιχογραφίες αγίων, μεταξύ των οποίων και ο Άγιος Φραγκίσκος.
Το 1933 βρέθηκε ο σπάνιος, καλά διατηρημένος και περίτεχνος σφραγιδοκύλινδρος από αιματίτη (πέτρα γκρίζου χρώματος), ο οποίος χρονολογείται στη Μυκηναϊκή εποχή.
Κοινότητα Αστρακών
Περιλαμβάνοντας μόνον την έδρα της, η Κοινότητα Αστρακών έχει 224 κατοίκους, σύμφωνα με την απογραφή του 2011. Η κοινότητα είναι χαρακτηρισμένη ως αγροτικός ημιορεινός οικισμός, με έκταση 2,837 χμ² (2011). ]].
Δείτε Κοινότητα Αστρακών
Βιβλιογραφία
Αστρακοι Αστρακοι Κατηγορία:Δήμος Αρχανών - Αστερουσίων
Τζόναθαν Μενέντεθ
Ο Τζόναθαν Ντιέγο Μενέντεθ (ισπανικά: Jonathan Diego Menéndez) (γενν. 5 Μαρτίου 1994), ευρύτερα γνωστός στο κοινό ως Τζόνι, είναι Αργεντινός επαγγελματίας ποδοσφαιριστής, ο οποίος αγωνίζεται ως πλάγιος μέσος για τον Άρη Θεσσαλονίκης. Ο δίδυμος αδερφός του, Ναχουέλ Μενέντεθ, είναι επίσης επαγγελματίας ποδοσφαιριστής.
Σταδιοδρομία σε συλλόγους
Γεννημένος στο Μπουένος Άιρες, ο Τζόνι ξεκίνησε την καριέρα του με την Τσακαρίτα Τζούνιορς της γενέτειράς του και πραγματοποίησε το ντεμπούτο του ως επαγγελματίας στις 5 Ιουνίου 2011, στη λευκή ισοπαλία της ομάδας του με τη Μπόκα Ουνίδος για το πρωτάθλημα της Πριμέρα Β Νασιονάλ. Τη σεζόν εκείνη, πραγματοποίησε δυο ακόμη εμφανίσεις και η ομάδα του τερμάτισε στη μέση του βαθμολογικού πίνακα.
Την 1η Φεβρουαρίου 2012 ο Τζόνι μετακόμισε στο εξωτερικό για πρώτη φορά στην καριέρα του, με προορισμό τη Σεβίλλη. Ωστόσο, λόγω κάποιων γραφειοκρατικών προβλημάτων, αγωνίστηκε μόνο με την ομάδα Νέων του συλλόγου. Το καλοκαίρι του 2012 προήχθη στην δεύτερη ομάδα των Ανδαλουσιανών, τη Σεβίγια ΑΚ, και έγινε βασικός της στέλεχος. Κατά την τριετή (2012-2015) παρουσία του στην Ιβηρική αγωνίστηκε κατά βάση στη Σεβίγια ΑΚ, πραγματοποιώντας 56 εμφανίσεις και σκοράροντας 4 τέρματα.
Στις 13 Ιανουαρίου 2015, αυτός κι ο αδερφός του επέστρεψαν από την Ισπανία για να παίξουν ξανά για την Τσακαρίτα Τζούνιορς. Τη σεζόν 2016-17 η Τσακαρίτα κατέκτησε τη δεύτερη θέση στην Πριμέρα Β Νασιονάλ και ο Μενέντεθ εξαργύρωσε την εξαιρετική του χρονιά με μια μεταγραφή στην Ταγιέρες η οποία αγωνίζονταν στη Primera División. Το πρώτο μέρος του πρωταθλήματος ήταν αρκετά θετικό για τον Τζόναθαν καθώς έπαιξε στους περισσότερους αγώνες ως βασικός και κατάφερε να σκοράρει σε αρκετές περιπτώσεις. Δυστυχώς όμως έχασε τους τελευταίους αγώνες του πρώτου γύρου του τουρνουά λόγω τραυματισμού. Στη συνέχεια ανάρρωσε και στο δεύτερο μισό του τουρνουά τερμάτισε ως ένας από τους πρώτους σκόρερ της ομάδας με 9 γκολ σε 22 αγώνες. Συνολικά με τη φανέλλα της Ταγιέρες κατέγραψε 31 συμμετοχές και 10 γκολ. Τη σεζόν 2017-18 αγωνίστηκε σε μόνο 9 αγώνες και στις 28 Ιανουαρίου του 2018 πουλήθηκε στην Ιντεπεντιέντε για 3.000.000 δολλάρια. Χωρίς να μπορεί να καθιερωθεί στην ενδεκάδα της Ιντεπεντιέντε, παραχωρήθηκε, τον Ιούλιο του 2018, ως δανεικός στην Αλ Ραγιάν του Κατάρ έναντι 500.000 δολαρίων και με οψιόν αγοράς 3,5 εκατομμυρίων δολαρίων. Με μόλις 4 συμμετοχές και ένα γκολ στο Κατάρ, επέστρεψε ξανά στην Ιντεπεντιέντε, για να αγωνισθεί στα τελευταία παιχνίδια της 2018/2019, σκοράροντας το πρώτο του τέρμα με τα χρώματα της Ιντεπεντιέντε, την 22η αγωνιστική του πρωταθλήματος της Αργεντίνικης Super League 2019, στη νίκη 2-0 εναντίον της Αλντοσίβι από το Μαρ ντελ Πλάτα.
Ο Τζόνι αποκτήθηκε από τον σύλλογο της Μέιτζορ Λιγκ Σόκερ, Ρεάλ Σολτ Λέικ στις 29 Μαΐου 2021, υπογράφοντας συμβόλαιο διάρκειας 3 ετών με την ομάδα της Γιούτα. Στις 12 Ιουλίου 2022, παραχωρήθηκε δανεικός στη Βέλες Σάρσφιλντ για το υπόλοιπο του 2022. Στις 6 Φεβρουαρίου 2023, ανακλήθηκε ο δανεισμός του στη Βέλες και δόθηκε δανεικός στη Νιούελς Ολντ Μπόις για τη σεζόν 2023, έχοντας μια ασίστ σε οκτώ συμμετοχές με την ομάδα.
Ωστόσο, έλυσε το συμβόλαιό του στις 30 Ιουνίου 2023 και στις 6 Ιουλίου 2023 ανακοινώθηκε ότι μεταγράφηκε στον Άρη Θεσσαλονίκης. Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ.
Παραπομπές
Κατηγορία:Αργεντινοί ποδοσφαιριστές Κατηγορία:Μέσοι ποδοσφαιριστές Κατηγορία:Επιθετικοί ποδοσφαιριστές Κατηγορία:Δίδυμοι αθλητές Κατηγορία:Ποδοσφαιριστές Τσακαρίτα Τζούνιορς Κατηγορία:Ποδοσφαιριστές Πριμέρα Ντιβιζιόν Αργεντινής Κατηγορία:Ποδοσφαιριστές Σεβίγια ΑΚ Κατηγορία:Ποδοσφαιριστές Πριμέρα Β Νασιονάλ Κατηγορία:Ξένοι ποδοσφαιριστές στην Ισπανία Κατηγορία:Αργεντινοί ποδοσφαιριστές στο εξωτερικό Κατηγορία:Ποδοσφαιριστές Ταγιέρες ντε Κόρδοβα Κατηγορία:Ποδοσφαιριστές Ιντεπεντιέντε Κατηγορία:Ποδοσφαιριστές Αλ Ραγιάν ΣΚ Κατηγορία:Ποδοσφαιριστές Πρωταθλήματος Κατάρ Κατηγορία:Ξένοι ποδοσφαιριστές στο Κατάρ Κατηγορία:Ποδοσφαιριστές Ρεάλ Σολτ Λέικ Κατηγορία:Ποδοσφαιριστές Μέιτζορ Λιγκ Σόκερ Κατηγορία:Ξένοι ποδοσφαιριστές στις Ηνωμένες Πολιτείες Αμερικής Κατηγορία:Ποδοσφαιριστές Βέλες Σάρσφιλντ Κατηγορία:Ποδοσφαιριστές Νιούελς Ολντ Μπόις Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σεγούντα Ντιβιζιόν Β
Ιωάννης Τσόντζας
Βιογραφικά στοιχεία
Ο Νάννος Τσόντζας γεννήθηκε στα τέλη του 19ου αιώνα στην Κοζάνη. Υπήρξε κλέφτης στα προεπαναστατικά χρόνια στην περιοχή του Ολύμπου. Πήρε μέρος στην επανάσταση του 1821 στην περιοχή του Βερμίου και του Ολύμπου έως το 1822. Μετά την καταστροφή της Νάουσας επέστρεψε στη Δυτική Μακεδονία όπου στρατολόγησε πλήθος εθελοντών για τον αγώνα. Στις αρχές του 1824 επικεφαλής 1.200 Μακεδόνων μετέβη στα Ψαρά, ύστερα από πρόσκληση των Ψαριανών που αδυνατούσαν να πολεμήσουν στην στεριά, προκειμένου να αναλάβει τη φρουρά του νησιού έναντι της επικείμενης απειλής του από τους Οθωμανούς. Έτσι με υπαρχηγούς τους οπλαρχηγούς Ιωάννη Τουρούντζια και Κότα, καθώς και με την τοπική φρουρά των Ψαριανών και άλλων παροίκων που είχαν προσφύγει στο νησί, αντιστάθηκαν στην Τουρκική επιδρομή. Σύμφωνα με την παράδοση ο Τσόντζας στο συμβούλιο, που έκαναν οι Ψαριανοί πριν την καταστροφή, εξέφρασε τον φόβο των Μακεδόνων ότι οι Ψαριανοί θα μπουν στα καράβια τους και θα τους εγκαταλείψουν. Οι Ψαριανοί για να τον πείσουν αποφάσισαν να αφαιρέσουν τα πηδάλια από τα πλοία ώστε να τα αχρηστεύσουν και να πολεμήσουν μέχρι εσχάτων στην στεριά, κάτι που αποδείχθηκε μοιραίο για την έκβαση της πολιορκίας των Ψαρών και οδήγησε στην Καταστροφή. Ο Τσόντζας έπεσε μαχόμενος στη νησίδα Δασκαλιό δυτικά των Ψαρών αρνούμενος την παράδοση στους Τούρκους, Aρκετoί Μακεδόνες και Ψαριανοί είχαν ταμπουρωθεί στο Παλιόκαστρο , το οποίο ανατίναξε ο Αντώνης Βρατσάνος έπειτα από απόφαση της Βουλής των Ψαρών βάζοντας φωτιά στις πυριτιδαποθήκες μαζί με τον Αρχιφύλακα Σιδέρη. Στην πυρκαγιά που ακολούθησε κάηκαν ζωντανοί οι περισσότεροι Μακεδόνες του Τσόντζα μαζί με αρκετούς Ψαριανούς και 4.000 Τούρκους. Η θυσία των Μακεδόνων στην καταστροφή των Ψαρών, παρά την φήμη ότι ο Κότας πρόδωσε το σημείο της απόβασης, έχει μείνει βαθιά χαραγμένη στην μνήμη τον Ψαριανών. Και η ευγνωμοσύνη τους θα είναι αιώνια. Η αυτοθυσία των Ψαριανών και των Μακεδόνων του Τσόντζα δεν απέτρεψε την καταστροφή των Ψαρών, ενέπνευσε όμως τον εθνικό ποιητή Διονύσιο Σολωμό να γράψει για τη δόξα των λαμπρών παλικαριών, την "Ολόμαυρη ράχη":
Το όνομά του έχει δοθεί σε κεντρική οδό της Κοζάνης παρά την Πλατεία Νίκης.
Λανσάργκ
Το Λανσάργκ (γαλλικά: Lansargues, οξιτανικά: Lançargues) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Λανσαργκουά (γαλλικά: Lansarguois).
Εξωτερικοί σύνδεσμοι
Κατηγορία:Κοινότητες του Ερώ
Άνθρωποι και ποντίκια
Το Άνθρωποι και ποντίκια (τίτλος πρωτοτύπου: Of Mice and Men) είναι ένα μυθιστόρημα (ακριβέστερα μια μεγάλη νουβέλα) γραμμένο από τον Αμερικανό βραβευμένο με Νόμπελ συγγραφέα Τζον Στάινμπεκ. Εκδόθηκε για πρώτη φορά το 1937 και αφηγείται τις εμπειρίες του Τζωρτζ Μίλτον και του Λένι Σμολ, δύο εργατών αγροκτημάτων που περιφέρονται σε αναζήτηση εργασίας στην Καλιφόρνια κατά τη διάρκεια της Μεγάλης Οικονομικής Ύφεσης στις ΗΠΑ.
Ο Στάινμπεκ βάσισε το βιβλίο πάνω σε δικές του εμπειρίες, όταν εργαζόταν ως έφηβος πλάι σε μετανάστες κατά τη δεκαετία του 1910. Ο τίτλος είναι εμπνευσμένος από το ποίημα του Ρόμπερτ Μπερνς «To a Mouse».
Παρά το ότι το έργο διδάσκεται σε πολλά σχολεία των αγγλόφωνων χωρών, έχει αποτελέσει συχνά στόχο λογοκρισίας για «χυδαιότητα» και για κάτι που μερικοί θεωρούν προσβλητική και ρατσιστική γλώσσα.
Παραπομπές
Κατηγορία:Μυθιστορήματα του Τζον Στάινμπεκ Κατηγορία:Αμερικανικά μυθιστορήματα Κατηγορία:Μυθιστορήματα που έγιναν ταινίες Κατηγορία:Μυθιστορήματα που έγιναν όπερες
Κάρολος Μπορρομέο του Λίχτενσταϊν
Ο Κάρολος-Μπορρομέο, γερμ. Karl Borromäus (29 Σεπτεμβρίου 1730 - 21 Φεβρουαρίου 1789) από τον Οίκο του Λίχτενσταϊν ήταν νεότερος αδελφός του Φραγκίσκου-Ιωσήφ Α΄ πρίγκιπα του Λίχτενσταϊν.
Βιογραφία
Ήταν ο δευτερότοκος γιος τού Εμμανουήλ και της Μαρίας-Άννας-Αντωνίας κόμισσας του Ντήτριχσταϊν-Βάιχσελστατ, βαρόνης του Χόλλενμπουρκ & Φίνκενσταϊν.
Γεννήθηκε στη Βιέννη. Το 1772 ο Ιωσήφ Β΄ αρχιδούκας της Αυστρίας και βασιλιάς της Γερμανίας τον έχρισε ιππότη του Τάγματος του Χρυσόμαλλου Δέρατος.
Απεβίωσε στη Βιέννη σε ηλικία 59 ετών.
Οικογένεια
Νυμφεύτηκε το 1761 τη Μαρία-Ελεονόρα, κόρη του Ιωάννη-Άλοϋς πρίγκιπα του Έττινγκεν-Σπήλμπερκ και είχε τέκνα:
Πηγές
Κατηγορία:Οίκος του Λίχτενσταϊν
Μπίλι Κράνταπ
Ο Μπίλι Κράνταπ (William Gaither "Billy" Crudup, 8 Ιουλίου 1968) είναι Αμερικανός ηθοποιός. Έχει βραβευτεί με ένα Βραβείο Τόνυ το 2007. Γνωστές στο ευρύ κοινό ερμηνείες του είναι στις ταινίες Sleepers (1996), Σχεδόν Διάσημοι (2000) και Big Fish: Αληθινές ιστορίες (2006).
Παιδικά χρόνια & Σπουδές
Ο Μπίλι Κράνταπ γεννήθηκε στις 8 Ιουλίου 1968, στην πόλη Μανχάσετ, στην πολιτεία της Νέας Υόρκης. Είναι εγγονός του Μπίλι Γκέιθερ, ενός διάσημου δικηγόρου στην Φλόριντα. Οι γονείς του πήραν διαζύγιο όταν ήταν ακόμα παιδί, και αργότερα παντρεύτηκαν ξανά, προτού χωρίσουν για δεύτερη φορά. Ο ηθοποιός έχει επίσης δύο αδερφούς, τον Τόμμυ και τον Μπρουκς, και οι δύο παραγωγοί στο επάγγελμα. Η οικογένεια έφυγε από τη Νέα Υόρκη όταν ο Μπίλι ήταν οχτώ ετών, πρώτα για να ζήσουν στο Τέξας, και κατόπιν στη Φλόριντα. Αποφοίτησε από το Saint Thomas Aquinas High School στο Φορτ Λόντερντεϊλ της Φλόριντα το 1986.
Ο Κράνταπ φοίτησε στο Πανεπιστήμιο της Βόρειας Καρολίνας στο Τσάπελ Χιλ, όπου πήρε το πτυχίο του, και ακολούθησε το πάθος του για την υποκριτική με τη θεατρική ομάδα των προπτυχιακών φοιτητών, τη Lab!Theatre. Κατόπιν φοίτησε στην Tisch School of the Arts στο Πανεπιστήμιο της Νέας Υόρκης, όπου πήρε Μάστερ στις Καλές Τέχνες το 1994. Ένα χρόνο μετά την αποφοίτησή του, έκανε το ντεμπούτο του στο Μπρόντγουεϊ στην παραγωγή του Lincoln Center Theater για το έργο του Τομ Στόπαρντ με τίτλο Arcadia.
Καριέρα
Ο Κράνταπ εμφανίστηκε στον κινηματογράφο σε ταινίες όπως το Sleepers το 1996, μια ταινία που πραγματεύεται την παιδική κακοποίηση, και το Inventing the Abbotts το 1997. Αν και έχει εμφανιστεί αρκετές φορές στον κινηματογράφο, περιοδικά επιστρέφει στη σκηνή. Ο πρώτος του ρόλος σε μεταγλώττιση κινούμενων σχεδίων ήταν για την ταινία του Χαγιάο Μιγιαζάκι, Πριγκίπισσα Μονονόκε, όπου και χάρισε τη φωνή του στον πρίγκιπα Ασιτάκα. Κατόπιν υποδύθηκε τον Ράσελ Χαμοντ, τον μυστικιστή κιθαρίστα στην ταινία του Κάμερον Κρόου Σχεδόν Διάσημοι το 2000. Επίσης είναι η φωνή πίσω από τις διαφημίσεις της MasterCard "Priceless" στις Ηνωμένες Πολιτείες από το 1997, κάνοντας την πρώτη του εμφάνιση σε διαφήμιση το 2005. Το 2001 έπαιξε στην ταινία Σάρλοτ Γκρέι στο πλευρό της Κέιτ Μπλάνσετ, ενώ το 2003 στο δημιούργημα του Τιμ Μπάρτον, Big Fish: Αληθινές ιστορίες, με τον Άλμπερτ Φίννεϋ και τη Μαριόν Κοτιγιάρ. Στην ταινία του 2006, Ο Καθοδηγητής έπαιξε το Βρετανό κατάσκοπο Αρτς Κάμινγκς.
Ο Κράνταπ έλαβε μια υποψηφιότητα για Βραβείο Τόνυ για την ερμηνεία του στο έργο The Elephant Man στο Μπρόντγουεϊ, όπως και για την παραγωγή Ο πουπουλένιος. Από τον Οκτώβρη του 2006 έως το Μάιο του 2007, εμφανίστηκε στα πρώτα δύο μέρη του έργου του Τομ Στόπαρντ The Coast of Utopia στο Lincoln Center, υποδυόμενος τον κριτικό Βησσαρίωνα Μπελίνσκυ, ρόλο για τον οποίο έλαβε τελικά το Βραβείο Τόνυ.
To 2008 ο Κράνταπ πρωταγωνίστησε στην κινηματογραφική μεταφορά του κόμικ Watchmen στο ρόλο σούπερ ήρωα Δρ. Μανχάταν υπό το σκηνοθέτη Ζακ Σνάιντερ. Τα γυρίσματα της ταινίας πραγματοποιήθηκαν στο Βανκούβερ του Καναδά. Το 2010 έπαιξε μαζί με την Τζούλια Ρόμπερτς στην ταινία Eat Pray Love.
Προσωπική Ζωή
Από το 1996 έως το Νοέμβριο του 2003, ο Κράνταπ διατηρούσε δεσμό με την ηθοποιό Μαίρη - Λουίζ Πάρκερ, με την οποία απέκτησε ένα γιο, τον Γουίλιαμ Άττικους Πάρκερ, που ήρθε στον κόσμο στις 7 Ιανουαρίου 2004. Έλαβε αρνητική δημοσιότητα γιατί χώρισε με τη σύντροφό του ενώ εκείνη ήταν επτά μηνών έγκυος. Το 2004, ο Κράνταπ και η συμπρωταγωνίστριά του στην ταινία Το Ωραίο Φύλλο, Κλερ Ντέινς, επιβεβαίωσαν πως διατηρούσαν σχέση, αλλά διέψευσαν τις πληροφορίες που τους ήθελαν ζευγάρι από την εποχή που ο Κράνταπ ήταν με την Πάρκερ. Το Δεκέμβριο του 2006, οι δύο τους χώρισαν αφού η Ντέινς εθεάθη με τον ηθοποιό Χιου Ντάνσυ.
Βραβεύσεις και Υποψηφιότητες
Βραβεία Independent Spirit Υποψηφιότητα:
MTV Movie Awards Υποψηφιότητα:
National Board of Review Βράβευση:
Εξωτερικοί σύνδεσμοι
Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου‎ Κατηγορία:Νικητές βραβείου Tony
Ε.Σ.ΚΑ. Νότιας Αττικής 1995-1996 (Άνδρες)
Στο '''Πρωτάθλημα καλαθοσφαίρισης Α' Κατηγορίας Ανδρών Ε.Σ.Κ.Α. & Ε.Σ.ΚΑ.Ν.Α. 1995–96''', νικήτρια ομάδα αναδείχτηκε στην ΕΣΚΑΝΑ με άνεση (υπέστη μόλις μία ήττα) η ομάδα του Αλίμου, η οποία έτσι κέρδισε την άνοδό της στη Γ' εθνική κατηγορία (και από κει αμέσως προβιβάστηκε στη Β'). Αντίθετα οι τρεις τελευταίες ομάδες της κατάταξης υποβιβάστηκαν. Η τελική βαθμολογία:
Εξωτερικοί σύνδεσμοι
1995 1996 Ανδρες Νοτια Αττικη Ανδρες Νοτια Αττικη Ανδρες
Νικόλαος Μάντζαρος
Ο Νικόλαος Χαλικιόπουλος Μάντζαρος (26 Οκτωβρίου 1795, Κέρκυρα – 12 Απριλίου 1872, Κέρκυρα) ήταν Έλληνας συνθέτης, ιδρυτής της μουσικής Επτανησιακής Σχολής. Θεωρείται ένα από τους ανθρώπους που έβαλαν τις βάσεις για την ελληνική έντεχνη μουσική.
Βιογραφία
Γεννήθηκε στην Κέρκυρα από εύπορη οικογένεια ευγενών γαιοκτημόνων της νήσου, που ιδιοκτησιακά της στοιχεία βρίσκονται σε έγγραφα από τα μέσα του 16ου αιώνα. Ο πατέρας του, Ιάκωβος Χαλικιόπουλος Μάντζαρος, ήταν έγκριτος νομικός με τίτλους σπουδών από την Ιταλία και ήταν ιππότης που αργότερα προάχθηκε και σε ταξίαρχος του τάγματος των ιπποτών. Η μητέρα του, Ρεγγίνα Τουρίνη, ποιήτρια και μουσικός, προερχόταν από αριστοκρατική οικογένεια, τους Ζάρα (λίμνη της Δαλματίας). Λόγω της ευγενικής και πλούσιας καταγωγής του, ο Μάντζαρος πήρε κληρονομικά τον τίτλο του ιππότη. Το πνευματικό, κοινωνικό και οικονομικό επίπεδο της οικογένειας είχε όλες τις προϋποθέσεις για να αναπτυχθεί το ξεχωριστό ταλέντο του Νικολάου.
Πράγματι, σε ηλικία 8 ετών έδειξε φλογερό ενδιαφέρον για τη μουσική και από τη μητέρα του πήρε τα πρώτα μαθήματα πιάνου και θεωρίας. Σε ηλικία 12 ετών συνέχισε τα μαθήματα πιάνου με το μουσικοδιδάσκαλο Ιερώνυμο Πογιάγο και 14 ετών με τον Στέφανο Πογιάγο, αδελφό του πρώτου, άρχισε μαθήματα βιολιού. Δάσκαλός του υπήρξε επίσης ο καταγόμενος από την Ανκόνα Στέφανο Μορέττι (θεωρητικά). Σε ηλικία 15 ετών ο Μάντζαρος είχε την εξαιρετική τύχη να έχει δάσκαλο τον επιφανή θεωρητικό της μουσικής, τον Ιταλό Μπαρμπάτι, ο οποίος εθεωρείτο από τους φημισμένους μουσικοδιδάσκαλους της Ευρώπης. Από αυτόν ο Μάντζαρος διδάχτηκε συστηματικά για τρία χρόνια αρμονία, αντίστιξη και φούγκα, καθώς επίσης σύνθεση, οργανογνωσία και ενορχήστρωση.
Το 1813, σε ηλικία μόλις 18 χρονών, παντρεύτηκε τη Μαριάννα, μοναχοκόρη του δούκα Αντωνίου Μερκαντάντε Ιουστινιάνη, της αριστοκρατικής οικογένειας των Κομνηνών Ιουστινιανών, και απέκτησαν μαζί τρεις κόρες και δύο γιους. Οι ευθύνες του γάμου δεν εμπόδισαν τον συνθέτη να εξακολουθεί εντατικά τη μελέτη του στη μουσική και συγχρόνως να παραδίδει μαθήματα δωρεάν στους συμπατριώτες του, πράγμα που εξακολούθησε να κάνει μέχρι το τέλος της ζωής του γιατί πίστευε βαθιά πως είχε καθήκον να ανυψώσει το μουσικό επίπεδο των Ελλήνων. Στη γενέθλια πόλη του παρουσίασε και τα πρώτα του έργα ήδη από το 1815. Από το 1819 συνέχισε τις μουσικές ενασχολήσεις του στην Ιταλία (την οποία επισκεπτόταν κατά διαστήματα), όπου συνδέθηκε ιδιαίτερα με το περιβάλλον του Βασιλικού Ωδείου της Νάπολης και τον περίφημο διευθυντή του Νικολό Αντόνιο Τσινγκαρέλι. Ο Τσινγκαρέλι, μεγάλος δάσκαλος και των Τζοακίνο Ροσσίνι, Βιντσέντζο Μπελίνι, Σαβέριο Μερκαντάντε, εκτίμησε την αφοσίωσή του στη γνήσια ιταλική μουσική σχολή, τον ζήλο του και την ευγένεια της ψυχής του. Επέμενε να τον κρατήσει κοντά του δηλώνοντας δημοσίως ότι ο Μάντζαρος ήταν σε θέση να διδάξει όλους τους δασκάλους της Νάπολης. Το περιβάλλον του ωδείου και η συναναστροφή με σπουδαίους μουσικοδιδασκάλους και συνθέτες σφράγισαν την τέχνη του Μάντζαρου, ο οποίος επέστρεψε οριστικά στην Κέρκυρα το 1826, χωρίς ποτέ να λησμονήσει τους δεσμούς του με τη Νάπολη.
Χαρακτηριστικό είναι το γεγονός της συχνής αλληλογραφίας του συνθέτη με τον Τσινγκαρέλι και η επιθυμία του δεύτερου (την οποία εκφράζει με επιστολή του το 1885) να του εμπιστευθεί μετά τον θάνατό του τη διεύθυνση του ωδείου της Νάπολης. Τιμή μεγάλη, την οποία αρνήθηκε ο Μάντζαρος ευγενικά γιατί είχε αποφασίσει να ζήσει ανεξάρτητος στην Κέρκυρα και να μορφώσει μουσικά την ελληνική νεολαία.
Για να το επιτύχει αυτό, έδινε δωρεάν μαθήματα θεωρίας και μουσικής και ίδρυσε την Φιλαρμονική Εταιρεία Κερκύρας το 1840 της οποίας έγινε και ισόβιος καλλιτεχνικός διευθυντής. Χάρη σ' αυτές τις εκπαιδευτικές ενέργειες του Μάντζαρου, πολλοί Επτανήσιοι μορφώθηκαν μουσικά και δημιουργήθηκε η πρώτη γενιά Επτανήσιων συνθετών, μεταξύ αυτών και ο Σπυρίδων Ξύνδας, ο Παύλος Καρρέρ και ο Φραγκίσκος Δομενιγίνης. Γι' αυτό ο Μάντζαρος θεωρείται και ο θεμελιωτής της Επτανησιακής Σχολής. Στον χαρακτήρα ήταν ανεξίκακος, γενναιόδωρος, ευγενικός και μετριόφρων. Ήταν πολύ δημοφιλής. Λόγω του έργου του και της κοινωνικής του θέσης, πολλοί Ιταλοί συνθέτες αλλά και Έλληνες ποιητές συνήθιζαν να παρευρίσκονται και να μιλάνε μαζί του, καθώς είχε και στενή σχέση φιλίας με τον Διονύσιο Σολωμό. Αξιόλογοι μουσικοσυνθέτες ζητούσαν την κριτική του. Ο Μάντζαρος εκτός από την άριστη μουσική του κατάρτιση γνώριζε φιλοσοφία, ιστορία, φυσικομαθηματικά και φιλολογία. Μιλούσε πολλές γλώσσες και ασχολήθηκε στη νεότητά του και με τη μουσικοκριτική δημοσιεύοντας ανώνυμα σε πολλά ιταλικά περιοδικά. Ο ίδιος δεν θεωρούσε τον εαυτό του επαγγελματία μουσικό και αυτοχαρακτηριζόταν "ερασιτέχνης" (αυτός είναι και από τους λόγους που δεν δεχόταν χρήματα για τις υπηρεσίες του).
"Ευγενής στους τρόπους, ευχάριστος στας συναναστροφάς", ο Μάντζαρος ήταν αληθινός αριστοκράτης, ωστόσο είχε πολύ απλή συμπεριφορά. Ήταν ψηλός και φορούσε πάντοτε σκούρα και σοβαρά ρούχα. Όταν έγραφε, μελοποιούσε ή δίδασκε, στεκόταν πάντοτε όρθιος, γι' αυτό είχε ψηλό γραφείο. Αγαπούσε την τάξη και ήταν υπερβολικά ιδιόρρυθμος. Η τέχνη ήταν γι' αυτόν το παν. Ήταν καλός και στοργικός πατέρας και στους φίλους του ευεργετικός.
Δυστυχώς, την 29η Μαρτίου του 1872, ο Μάντζαρος έπεσε σε κώμα κατά τη διάρκεια μαθήματος και τελικά πέθανε στις 12 Απριλίου του ίδιου έτους. Πέθανε τελείως φτωχός καθώς δίδασκε δωρεάν ακόμα και την εποχή που βρισκόταν σε μεγάλη οικονομική δυσχέρεια.
Το έργο του
μικρογραφία|301x301εσ|Μέρος του μουσικού κειμένου του έργου «[[Ύμνος εις την Ελευθερίαν».]] Το έργο του, χαμένο σε μεγάλο ποσοστό, παραμένει διασκορπισμένο, αταξινόμητο, ανέκδοτο και ανηχογράφητο. Μεγάλο μέρος του βρίσκεται στο αρχείο Γκέλη (που ανακαλύφθηκε τυχαία το 1906 σε υποστατικά του συνθέτη στο Πεντάτι της Κέρκυρας). Ο Μάντζαρος έγραψε τα πρώτα του έργα από την εποχή που ήταν ακόμη μαθητής του Μπαρμπάτι. Με καθοδήγηση του μουσικοδιδασκάλου του έγραψε δραματικά και κωμικά τραγούδια, διωδίες, κ.α. που παρουσιάστηκαν στο θέατρο Σαν Τζάκομο (Κέρκυρα) με μεγάλη επιτυχία.
Σπουδαιότερο έργο του θεωρείται η μελοποίηση του Ύμνου εις την Ελευθερίαν του Διονυσίου Σολωμού, της οποίας το 1865 η πρώτη στροφή της (1829) καθιερώθηκε ως ο Εθνικός ύμνος της Ελλάδας. Ο Μάντζαρος στην πραγματικότητα είχε δημιουργήσει 5 συνολικά μελοποιήσεις για τον Ύμνο εις την Ελευθερίαν, η 1η το 1829 για τετράφωνη ανδρική χορωδία και πιάνο σε 24 μέρη, η 2η το 1837, η 3η το 1839-'40, η 4η το 1844 πιο αντιστικτική σε σχέση με τις τρεις πρώτες και η 5η το 1861 που μοιάζει κυρίως σε εμβατήριο και η 6η.
Η νεώτερη έρευνα, όμως, έχει καταδείξει τις πολυεπίπεδες δραστηριότητες του Κερκυραίου μουσουργού πέρα από τη μονοδιάστατη σύνδεσή του με το σολωμικό Ύμνο. Χαρακτηριστικά αναφέρεται ότι είναι ο συνθέτης της μονόπρακτης κωμικής όπερας Don Crepuscolo, που είναι η πρώτη σωζόμενη όπερα Έλληνα δημιουργού (1815). Έχει συνθέσει, επίσης, τα πρώτα γνωστά έργα σε ελληνική γλώσσα για φωνή και ορχήστρα, την 'Aria Greca' (1827), τη συλλογή τραγουδιών 16 Arie Greche (1830) που περιλαμβάνει μελοποιήσεις πολλών ποιημάτων του Σολωμού (Ξανθούλα, Φαρμακωμένη) αλλά και του Θουρίου του Ρήγα Φερραίου,τον κύκλο 6 τραγουδιών σε στίχους του ποιητή Γεώργιου Κανδιανού Ρώμα με τίτλο Οι παλμοί της καρδιάς μου, μελοποιήσεις ιταλικών ποιημάτων αλλά και δικών του στίχων. Είναι επίσης συνθέτης των πρώτων γνωστών ελληνικών έργων για κουαρτέτο εγχόρδων (Partimenti, εργά του Ιταλού Fedele Fenaroli τα οποία ο Μάντζαρος επεξεργάστηκε, περίπου 1850), του πρώτου ελληνικού πιανιστικού ρεπερτορίου, του πρώτου ελληνικού έργου σε μορφή φούγκας, της πρώτης μνημονευόμενης ελληνικής συμφωνίας (χαμένη) αλλά και άλλων πολλών συμφωνιών, καθώς και ο συγγραφέας του πρώτου δοκιμίου μουσικής ανάλυσης (Rapporto, 1851) και των πρώτων μουσικοπαιδαγωγικών συγγραμμάτων στην Ελλάδα.
Νεανικά έργα:
Στη Νάπολη, το 1825, κατά προτροπή του δασκάλου του, συνέθεσε τη μία από τις δύο χαμένες καθολικές λειτουργίες του, που εκτελέστηκε στον καθεδρικό ναό του Σαν Φερντινάντο. Όταν επέστρεψε στην Κέρκυρα το 1826, μην ξεχνώντας τον δάσκαλό του Τσινγκαρέλι, του αφιέρωσε 12 Φούγκες γραμμένες για 4 φωνές.
Στα τέλη του 1828, ο ποιητής Διονύσιος Σολωμός, εγκαταλείποντας τη Ζάκυνθο, πήγε στην Κέρκυρα όπου παρέμεινε μέχρι τον θάνατό του. Ο ποιητής συνδέθηκε με αδελφική φιλία με τον Μάντζαρο, ο οποίος γνώριζε την ποίησή του και είχε ήδη μελοποιήσει το ποίημα Φαρμακωμένη (1826). Λέγεται πως ο ποιητής και ο συνθέτης έκαναν μαζί μακρινούς περιπάτους συζητώντας για τη φιλοσοφία και την τέχνη. Ο Σολωμός αγαπούσε τη μουσική και σαν γνήσιος Ζακυνθινός έπαιζε κιθάρα και συνήθιζε να τραγουδά στα ποιήματά του για να βρει το μέτρο. Όταν ο Μάντζαρος δίδασκε μουσική στους μαθητές του, ο Σολωμός ήταν πάντοτε στο ακροατήριό του. η Ελληνική Επανάσταση του 1821 βρήκε στο πρόσωπο των δύο Επτανήσιων δημιουργών τους μοναδικούς "υμνητάς του". Ο Σολωμός έγραψε τον Ύμνο Εις Την Ελευθερίαν την άνοιξη του 1823 και κυκλοφόρησε στην επαναστατημένη Ελλάδα από στόμα σε στόμα. Το 1828-1830 ήταν η περίοδος μελοποίησης του Ύμνου Εις Την Ελευθερίαν από τον Μάντζαρο. Αρχικά με χαρακτήρα δημοτικό και απλό για τετραμελή ανδρική χορωδία και πιάνο. Περιελάμβανε 24 μέρη. Οι δύο πρώτες στροφές στη μελοποίηση αυτή αποτελούν τον Εθνικό Ύμνο, που καθιερώθηκε μετά την ένωση των Επτανήσεων με την Ελλάδα (1864) κατόπιν αιτήματος του βασιλιά Γεωργίου Α' (εκδόθηκε το 1873 μετά τον θάνατο του συνθέτη από τον εκδοτικό οίκο Clayton του Λονδίνου). Στη συνέχεια, το 1842 γράφτηκε σε αντιστικτική μορφή για τετράφωνη ανδρική χορωδία με συνοδεία πιάνου (46 μέρη "φουγκάτο", αφιερώθηκε στον βασιλιά Όθωνα). Η τρίτη μορφή συνθετικής γραφής του Ύμνου είναι σε μορφή εμβατηρίου για τον στρατό, ύστερα από παράκληση του τότε υπουργού Στρατιωτικών Δημήτριου Μπότσαρη.
Στο έργο του, μεγάλο σε όγκο, διακρίνεται η προτίμηση του συνθέτη στη μελοθέτηση της ποίησης. Επίσης έγραψε και 6 σπουδαία θεωρητικά συγγράμματα.
Αναγνώριση
Για τον Ύμνο Εις Την Ελευθερία, ο Όθων του απένειμε τον Αργυρούν Σταυρό του Σωτήρος και η βασίλισσα Αμαλία της Ελλάδας, πρόεδρος της Αθηναϊκής Εταιρίας Ωραίων Τεχνών, τον ενέγραψε αντεπιστέλλον μέλος. Μετά την ένωση των Ιονίων Νήσων το 1865 του απονεμήθηκε ο Χρυσός Σταυρός του Σωτήρος. Ο Νικόλαος Μάντζαρος αναγνωρίστηκε ως μουσική ιδιοφυία, "πρύτανης της αρμονίας και της ενορχηστρώσεως, τεχνίτης μεγάλος της αντιστίξεως". Παρ' όλο που κατηγορήθηκε για την υποταγή του στο μελοδραματικό λυρισμό και στην τεχνοτροπία των Ιταλών μουσουργών του "μπελκάντο", ιδιαίτερα της σχολής της Νάπολης, εκθειάστηκε για την ταύτισή του με τη λαϊκή ψυχή και τη δύναμή του να διεγείρει το πατριωτικό αίσθημα.
Εξωτερικοί σύνδεσμοι
Κατηγορία:Επτανησιακή σχολή Κατηγορία:Έλληνες συνθέτες κλασικής μουσικής
Συγή
Η Συγή ή Συκή ήταν πόλη της Βιθυνίας στη Μικρά Ασία. Το 1919 είχε περίπου 1900 κατοίκους εκ των οποίων το 90% ήταν Έλληνες. Η κύριες παραγωγές της Συγής πριν την Μικρασιατική καταστροφή ήταν οι ελιές και το μετάξι. Σήμερα στα τούρκικα ονομάζεται επίσημα Kumyaka, πολλοί Τούρκοι όμως την αποκαλούν ακόμα με το ελληνικό όνομα Siği ή Siyi.
Κατηγορία:Βιθυνία
Πλατανιάς Εύβοιας
Ο Πλατανιάς είναι μικρός οικισμός στη βόρεια Εύβοια και την Περιφερειακή Ενότητα Εύβοιας ο οποίος βρίσκεται στους δυτικούς πρόποδες του όρους Τελέθριο σε υψόμετρο 464 μέτρα. Απέχει περίπου 5 χλμ. Α. από την Αιδηψό, 18 χλμ. ΝΔ. από την Ιστιαία (έδρα του δήμου) και 114 χλμ. ΒΔ. από την Χαλκίδα. Στην περιοχή βρίσκονται οι κατασκηνώσεις του Ιερού Ναού Αγίας Βαρβάρας Αργυρούπολης. Ως ξεχωριστός οικισμός αναφέρεται επίσημα για πρώτη φορά το 2001 να απογράφεται στο τότε Τοπικό Διαμέρισμα Αγίου του δήμου Αιδηψού. Σύμφωνα με το σχέδιο Καλλικράτης μαζί με τον Άγιο, Αγιόκαμπο, τη Βαρβάρα, την Βίγλα και την Σκεπαστή αποτελούν τη δημοτική κοινότητα Αγίου που υπάγεται στη δημοτική ενότητα Αιδηψού του Δήμου Ιστιαίας-Αιδηψού και σύμφωνα με την απογραφή 2011 ως πληθυσμό έχει 12 κατοίκους.
Παραπομπές
Κατηγορία:Δήμος Ιστιαίας - Αιδηψού Κατηγορία:Χωριά του νομού Εύβοιας
Αλεξάντερ Γκρότεντικ
Ο Αλεξάντερ Γκρότεντικ (Alexander Grothendieck, 28 Μαρτίου 1928 – 13 Νοεμβρίου 2014) ήταν Γάλλος μαθηματικός, γεννημένος στη Γερμανία. Υπήρξε ηγετική φυσιογνωμία στη θεμελίωση της σύγχρονης αλγεβρικής γεωμετρίας. Το ερευνητικό του πρόγραμμα εξάπλωσε τα όρια του κλάδου, συμπεριλαμβάνοντας στη θεμελίωσή του βασικά στοιχεία από τομείς όπως η αντιμεταθετική άλγεβρα (commutative algebra), η ομολογιακή άλγεβρα (homological algebra), η θεωρία δραγμάτων (sheaf theory) και η θεωρία κατηγοριών.
Ο τρόπος σκέψης του Γκρότεντικ έχει επηρεάσει και συνεχίζει να επηρεάζει γενιές μαθηματικών καιρό μετά την αναχώρησή του από τα μαθηματικά. Το έργο του καθιερώνει την θεωρία κατηγοριών ως βασικό εργαλείο για τη μελέτη της αλγεβρικής γεωμετρίας, καθώς και άλλων κλάδων των μαθηματικών.
Καθοδηγούμενος από βαθιές προσωπικές και πολιτικές πεποιθήσεις, το 1970 ο Γκρόθεντικ έφυγε από το Ινστιτούτο Υψηλών Επιστημονικών Σπουδών της Γαλλίας (IHES) όπου ήταν καθηγητής και είχε επιτύχει το πιο σημαντικό του έργο, καθώς διαφωνούσε με τη στρατιωτική χρηματοδότηση του ινστιτούτου. Η ενασχόληση του με τα μαθηματικά σταματάει επισήμως το 1988. Έπειτα ο Γκρόθεντικ μετακόμισε στα Πυρηναία όρη στη νότια Γαλλία, όπου λέγεται ότι έζησε απομονωμένος μέχρι το θάνατό του.
Ο Αλεξάντερ Γκρότεντικ απεβίωσε στις 13 Νοεμβρίου 2014 στο Σαιν-Ζιρόν της Γαλλίας.
Η οικογένεια και τα παιδικά του χρόνια
Ο Γκρότεντικ έζησε μαζί με τους γονείς του μέχρι το 1933 στο Βερολίνο. Στο τέλος αυτής της χρονιάς, η Στσαπίρο μετακόμισε στο Παρίσι για να αποφύγει τους Ναζί και η Χάνκα τον ακολούθησε την επόμενη χρονιά. Άφησαν τον Γκρότεντικ στη φροντίδα του Βίχελμ Χέυντορν, ενός Λουθηρανού πάστορα και δάσκαλου στο Αμβούργο όπου και πήγε σχολείο. Κατά τη διάρκεια αυτή οι γονείς του συμμετείχαν στον Ισπανικό εμφύλιο πόλεμο υπερασπίζοντας παρά πολεμώντας. Ο Γκρότεντικ έμαθε να μιλάει Γερμανικά, Γαλλικά και Αγγλικά.
Κατά τη διάρκεια του Β΄ Παγκοσμίου Πολέμου
Το 1939 ο Γκρότεντικ πήγε στη Γαλλία και έζησε σε διάφορα στρατόπεδα προσφύγων μαζί με τη μητέρα του, πρώτα στο στρατόπεδο Ρικρός, και στη συνέχεια έζησε για το υπόλοιπο του πολέμου στο χωριό Le Chambon-sur-Lignon, όπου ήταν προστατευμένοι και κρυμμένοι σε τοπικά οικοτροφεία. Ο πατέρας του συνελήφθη και στάλθηκε μέσω του Ντρανσύ στο στρατόπεδο συγκέντρωσης Άουσβιτς, όπου και πέθανε το 1942. Ενώ ο Γκρότεντικ ζούσε στην Τσαμπόν, παρακολούθησε μαθήματα στο Κολλέγιο Σεβενόλ (γνωστό σήμερα ως το Το Κολλέγιο -Λούσι- διεθνώς), ένα μοναδικό σχολείο δευτεροβάθμιας εκπαίδευσης που ιδρύθηκε το 1938 από τους τοπικούς προτεστάντες ειρηνιστές και ακτιβιστές κατά του πολέμου. Πολλά από τα παιδιά των προσφύγων που είχαν καταφύγει στην Τσαμπόν παρακολούθησαν μαθήματα στο Σεβενόλ και σε αυτό το σχολείο ο Γκρότεντικ προφανώς γοητεύτηκε για πρώτη φορά από τα μαθηματικά.
Α.Ο. Θεμιστοκλής Αιγάλεω
Ο '''Α.Ο. Θεμιστοκλής' είναι αθλητικός σύλλογος του δήμου Αιγάλεω, που προέκυψε από συνένωση των τοπικών σωματείων του Ζέφυρου (έτος ίδρυσης 1953) και της Αρτέμιδος'' (έτος ίδρυσης 1942), το έτος 1967. Το ποδοσφαιρικό του τμήμα, την περίοδο 2008-09, έλαβε μέρος, για πρώτη φορά στην ιστορία του, στο πρωτάθλημα της Δ' Εθνικής. Το ποδοσφαιρικό τμήμα διαλύθηκε το 2010, αλλά ενεργοποιήθηκε ξανά το 2014. Ο σύλλογος διατηρεί επιπλέον, τμήμα μπάσκετ, που αγωνίζεται στο πρωτάθλημα της ΕΣΚΑ και από το οποίο ξεκίνησε την καριέρα του ο Σπύρος Μαγκουνής, όπως και τμήμα ενόργανης γυμναστικής.
Αλεξάντερ Γκρότεντικ
Μελέτες και επαφή με την έρευνα στα μαθηματικά
Μετά τον πόλεμο, ο νεαρός Γκρότεντικ σπούδασε μαθηματικά στη Γαλλία, αρχικά στο Πανεπιστήμιο του Μονπελλιέ. Μετά από τρία χρόνια, με όλο και πιο ανεξάρτητες μελέτες, πήρε μια υποτροφία για να συνεχίσει τις σπουδές του στο Παρίσι το 1948. [4] Αρχικά, ο Γκρότεντικ παρακολούθησε στο Πανεπιστήμιο το σεμινάριο του Ανρί Καρτάν, αλλά δεν είχε το αναγκαίο υπόβαθρο για να ακολουθήσει το υψηλού επιπέδου σεμινάριο. Με τις συμβουλές του Καρτάν και Γουέιλ, μετακόμισε στο Πανεπιστήμιο του Νανσύ, όπου έγραψε τη διατριβή του υπό τον Λαρέντ Σβατς στη λειτουργική ανάλυση, το 1950-1953. Σε αυτό το διάστημα ήταν ένας κορυφαίος ειδικός στη θεωρία των τοπογραφικών διανυσματικών χώρων. Από το 1957, έθεσε το θέμα αυτό στην άκρη, προκειμένου να εργαστεί στην αλγεβρική γεωμετρία και την ομολογική άλγεβρα.
Τα χρόνια στο ΙΥΕΣ
Εγκατεστημένος στο Ινστιτούτο Υψηλών Επιστημονικών Σπουδών (ΙΥΕΣ) το 1958, Γκρότεντικ προσέλκυσε την προσοχή από μια έντονη και άκρως παραγωγική δραστηριότητα των σεμιναρίων (ομάδες εργασίας διαμόρφωσή του σε θεμελιώδες έργο ορισμένων από τους ικανότερους Γάλλους  και άλλους  μαθηματικούς της νεότερης γενιάς). Ο Γκρότεντικ σταμάτησε ουσιαστικά τη δημοσίευση των εγγράφων μέσω του συνηθισμένου, γνωστού δημοσιογραφικού τρόπου. Ήταν, ωστόσο, σε θέση να διαδραματίσει κυρίαρχο ρόλο στα μαθηματικά για περίπου μια δεκαετία, συγκεντρώνοντας ένα ισχυρό σχολείο.
Α.Ο. Θεμιστοκλής Αιγάλεω
Ιστορικό χρονικό
Το ποδοσφαιρικό τμήμα του Θεμιστοκλή μετείχε από τη στιγμή της ίδρυσής του (1967) στα τοπικά πρωταθλήματα της ΕΠΣΑ, ξεκινώντας από την Γ' τοπική κατηγορία. Το 1974 με τεχνικό τον Κώστα Κιούρκο πέτυχε την προαγωγή του για τη δεύτερη τοπική κατηγορία και έναν χρόνο μετά (1975) κατόρθωσε να προαχθεί στην Α΄ κατηγορία, όπου πήρε για πρώτη φορά μέρος την περίοδο 1975-76. Με τη λήξη της περιόδου ισοβάθμησε στη 14η θέση με άλλο σύλλογο αλλά υποβιβάστηκε λόγω χειρότερου "συντελεστή τερμάτων". Όμως τρία χρόνια αργότερα, έχοντας προπονητή και πάλι τον Κώστα Κιούρκο ξαναπήρε την άνοδο για την Α΄ Αθήνας και έτσι τη σεζόν 1979-80 επανέλαβε τη συμμετοχή του εκεί, για να μονιμοποιηθεί κατά τη δεκαετία του '80. Τη σεζόν 2007-08 αγωνίσθηκε επίσης στην Α' Κατηγορία, για να χάσει την άνοδο στη Δ' Εθνική την τελευταία στιγμή από την ομάδα της Πεύκης. Ωστόσο, μετά από τη συγχώνευση (απορρόφηση) που πραγματοποιήθηκε με το Φωκικό σωματείο της Δ' Εθνικής Ανδρούτσο Γραβιάς, η οποία εγκρίθηκε στις 6 Αυγούστου του 2008, ο Θεμιστοκλής απόκτησε το δικαίωμα συμμετοχής στον 8ο όμιλο της κατηγορίας, για την αγωνιστική περίοδο 2008-09. Το τμήμα καλαθοσφαίρισης ανδρών από τη δημιουργία του και εντεύθεν λαμβάνει μέρος στις χαμηλές τοπικές κατηγορίες της ΕΣΚΑ, χωρίς να έχει ανέλθει ποτέ στην Α΄ κατηγορία. Αντίθετα, το ποδοσφαιρικό τμήμα, ιδιαίτερα κατά τη δεκαετία του 80 μετείχε σχεδόν ανελλιπώς στην αντίστοιχη Α΄ κατηγορία της Ε.Π.Σ. Αθηνών με αξιοσημείωτη πορεία.
Αλεξάντερ Γκρότεντικ
Τα χρόνια στο ΙΥΕΣ
Κατά τη διάρκεια αυτής της περιόδου είχε επίσημα ως μαθητές τους Μισέλ Ντεμαζούρ (ο οποίος εργάστηκε για SGA3, σχετικά με τα συστήματα της ομάδας), συνεφαπτομένο συγκρότημα, Μισέλ Ρανάντ, Τζιν Λουις Βεντερ (συνιδρυτής της παράγωγης θεωρίας  κατηγοριών ) και  Πιερ Ντελίνγκε. Συνεργάτες στα SGA έργα που περιλαμβάνονται, επίσης,ο Μάικ Άρτιν (συνομολογία) και Νικ Κατζ (θεωρία του μονόδρομου και  μολύβια Λεφτσέντζ). Ο Τζιν Γκιράρντ επεξεργάστηκε τη θεωρία επεκτάσεων της μη-αβελιανής συνομολογίας. Πολλοί άλλοι ήταν εμπλεκόμενοι.
Η «Χρυσή Εποχή»
Το έργο του Αλεξάνδρου Γκρότεντικ κατά τη διάρκεια της περιόδου του "Χρυσή Εποχή" στο ΕΙΧΕΣ εγκαθίδρυσε εδώ και αρκετά κεντρικά θέματα στην Αλγεβρική γεωμετρία, τη θεωρία αριθμών ,την  τοπολογία, τη θεωρία κατηγορία και τη σύνθετη ανάλυση. Η πρώτη του (προ-ΕΙΧΕΣ) επανάσταση στην αλγεβρική γεωμετρία ήταν το Γκρότεντικ - Χίζερμπρουχ-Ρίμαν-Ροκ θεώρημα, μια εκτεταμένη γενίκευση του Χίζερμπρουχ-Ρίμαν-Ροκ θεωρήματος που  αποδείχθηκε αλγεβρικά .Σε αυτό το πλαίσιο που εισήγαγε επίσης τη θεωρία Κάπα. Στη συνέχεια, σύμφωνα με το πρόγραμμα που περιέγραψε στην ομιλία του στο 1958 Διεθνές Συνέδριο της Μαθηματικοί, εισήγαγε λεπτομερώς τη θεωρία των συστημάτων, αναπτύσσοντας τη στα στοιχεία του αλγεβρική γεωμετρία (ΣΑΓ) και παρέχοντας τις νέες πιο ευέλικτες και γενικές βάσεις για την αλγεβρική γεωμετρία που έχει εγκριθεί στο χώρο από την εποχή εκείνη. Πήγε για να εισαγάγει στη χαλαρή συνομολογία  τη θεωρία των συστημάτων, παρέχοντας τα βασικά εργαλεία για την απόδειξη των εικασιών του  Βέιλ, καθώς και  την κρυσταλλική συνομολογία και αλγεβρικό συνομολογία του Γκραμ  για να το συμπληρώσει. Στενά συνδεδεμένος με αυτές τις θεωρίες συνομολογίας, που προέρχεται από τη θεωρία Τόπου ως γενίκευση της τοπολογίας (σχετική και σε κατηγορηματική λογική). Έδωσε επίσης ένα αλγεβρικό ορισμό των θεμελιωδών ομαδικών συστημάτων και γενικότερα τις βασικές δομές της θεωρίας  Γκαλουά σε κατηγορίες. Ως πλαίσιο για τη συνεκτική θεωρία δυαδικότητας του εισήγαγε επίσης κατηγορίες, οι οποίες αναπτύχθηκαν περαιτέρω από τον Βερντιέρ.
Τα αποτελέσματα των εργασιών σε αυτά και σε άλλα θέματα έχουν δημοσιευθεί στην EGA και σε λιγότερο προσεγμένη μορφή στις σημειώσεις του Σεμινάρια στην Αλγεβρική Γεωμετρία (ΣΑΓ), που σκηνοθέτησε στο …..
Α.Ο. Θεμιστοκλής Αιγάλεω
Ιστορικό χρονικό
Αρκετά ικανοποιητική κρίθηκε η πρώτη εμφάνιση της ποδοσφαιρικής ομάδας του Θεμιστοκλή σε Εθνική κατηγορία, αφού στο μεγαλύτερο μέρος της περιόδου βρισκόταν μεταξύ των συλλόγων που δεν είχαν κανένα πρόβλημα παραμονής, ούτε όμως και βλέψεις πρωταθλητισμού. Προς τα τέλη της χρονιάς επήλθε σαφής αγωνιστική κάμψη, με αποτέλεσμα από την 6η θέση που για καιρό κρατούσε η ομάδα να βρεθεί πλησίον της γραμμής του υποβιβασμού. Τελικά τερμάτισε στην 8η θέση της βαθμολογίας με 32 βαθμούς. Ωστόσο, μετά την αποχώρηση του κύριου χρηματοδότη της και γνωστού παράγοντα στο χώρο του Αθηναϊκού ποδοσφαίρου Θεόφιλου Τσοκανή το καλοκαίρι του 2009, η ομάδα αντιμετώπισε μεγάλα οικονομικά προβλήματα. Ο Θεμιστοκλής τελικά "απορροφήθηκε" από το σωματείο του Κεραυνού Γλυφάδας και ο καινούριος σύλλογος που προέκυψε (Π.Α.Ο. Κεραυνός Γλυφάδας ή "ΠΑΟΚ Γλυφάδας") πήρε μέρος στο νέο πρωτάθλημα της Δ' Εθνικής κατηγορίας 2009-10.
Αλεξάντερ Γκρότεντικ
Πολιτική και υποχώρηση από την επιστημονική κοινότητα
Οι πολιτικές απόψεις του Γκρότεντικ ήταν ριζοσπαστικές και ήταν ειρηνιστής. Έτσι, ο ίδιος αντιτάχθηκε σθεναρά τόσο στις Ηνωμένες Πολιτείες με την επιθετικότητα στο Βιετνάμ και το σοβιετικό στρατιωτικό επεκτατισμό. Έδωσε διαλέξεις σχετικά με τη θεωρία της κατηγορίας στα δάση γύρω από το Ανόι, ενώ η πόλη βομβαρδιζόταν, για να διαμαρτυρηθούν ενάντια στον πόλεμο του Βιετνάμ (Η ζωή και το έργο του Αλέξανδρου Γκρότεντικ, Μηνιαία Αμερικάνικα Μαθηματικά, τομ. 113, όχι. 9, υποσημείωση 6). Αποσύρθηκε από την επιστημονική ζωή γύρω στο 1970, αφού ανακάλυψε την εν μέρει χρηματοδότηση των στρατιωτικών ΕΙΧΕΣ (βλ. σελ. XII και XIII της SGA1, Σπρίνγκερ Σημειώσεις Διαλέξεων 224). Επέστρεψε στην ακαδημία λίγα χρόνια αργότερα ως καθηγητής στο Πανεπιστήμιο του Μονπελιέ, όπου παρέμεινε μέχρι τη συνταξιοδότησή του το 1988. Οι επικρίσεις του για την επιστημονική κοινότητα, και ιδιαίτερα για πολλούς κύκλους μαθηματικών, στην ουσία περιέχονται σε ένα έγγραφο, γραμμένο το 1988, στο οποίο αναφέρει τους λόγους της άρνησής του για το βραβείο Κράφουντ. Ο ίδιος αρνήθηκε το βραβείο για ηθικούς λόγους με μια ανοιχτή επιστολή προς τα μέσα μαζικής ενημέρωσης.
Λαρόκ (Ερώ)
Το Λαρόκ (γαλλικά: Laroque, οξιτανικά: La Ròca) είναι γαλλική κοινότητα στο νομό του Ερώ, στη διοικητική περιοχή της Οξιτανίας.